Grunnarbeidene med pæling og fundamentering startet i oktober 2022, mens byggingen av brotårnene startet kort tid etter. De to første av fire brotårn stod ferdig i november samme år og har en høyde på 42,5 meter. De siste to brotårnene ble påbegynt i april 2023 og er 70 meter høye. Ifølge Nye Veier gjør dette broen til Sørlandets høyeste bro. Betongstøpingen var ferdig i juni 2024, og dermed ble broene sammenkoblet fra øst til vest.